**Приложение № 3а**

**Ключови индикатори за изпълнение на политиките и целеви стойности за периода 2019-2022 г.**

# на Министерство на регионалното развитие и благоустройството

***2100.01.00 „ПОЛИТИКА ЗА ИНТЕГРИРАНО РАЗВИТИЕ НА РЕГИОНИТЕ, ЕФЕКТИВНО И ЕФИКАСНО ИЗПОЛЗВАНЕ НА ПУБЛИЧНИТЕ ФИНАНСИ И ФИНАНСОВИТЕ ИНСТРУМЕНТИ ЗА ПОСТИГАНЕ НА РАСТЕЖ И ПОДОБРЯВАНЕ КАЧЕСТВОТО НА ЖИЗНЕНАТА СРЕДА“***

* ***Кратко описание на обхвата на областта на политиката, за която ПРБ отговаря***

Политиката в областта на интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда е насочена към подобряване качеството на жизнената среда на българските граждани и превръщането на регионите в привлекателно място за инвестиции и бизнес, както и прилагане на целенасочени мерки за подпомагане на регионите, изоставащи с развитието си, като се отчитат специфичните им нужди и местния потенциал за развитие.

Желаният резултат ще се постигне чрез интегрирани действия в различни области на развитие, насочени в един фокус – сближаване.

Сближаването има три аспекта – икономическо, социално и териториално сближаване, както и три нива – европейско – с регионите на ЕС, национално – между българските райони и вътрешно регионално – между общините в отделните райони.

Визията за развитието на политиката е тясно обвързана с мерките, определени в Приоритет 5 „Балансирано регионално развитие“ от програмата за управление на Правителството на Република България за периода 2017-2021, както и с приоритетите на министерството, съгласно стратегическите документи в областта на регионалното развитие и ефективното усвояване на ресурсите на оперативните програми.

Главна дирекция „Стратегическо планиране и програми за регионално развитие“ (СППРР) провежда политика за регионално развитие, която да създава условия за балансирано и устойчиво интегрирано развитие на регионите в България, както и превръщането им в по-привлекателни места за живеене и работа, чрез подобряване на средата за живеене и бизнес, транспортната свързаност, достъпа до публични услуги, повишаване на трудовата заетост и съхраняване на природната среда и опазване на културната им идентичност. Развитието на политиката обхваща и:

* разработване и изпълнение на система от нормативно регламентирани стратегически документи, в които са формулирани цели и приоритети за устойчиво регионално развитие, с цел постигане на интелигентен, устойчив и приобщаващ растеж и висока заетост в районите, в административно – териториалните и в териториалните единици;
* разработване и прилагане на целенасочени мерки за подпомагане развитието на регионите, изоставащи развитието си, като се отчитат специфичните им нужди и местния потенциал за развитие;
* насърчаване на регионалното и местно развитие и подобряване съгласуваността на политиката за регионално развитие с другите структуроопределящи политики.

***Стратегически цели***

* Създаване на условия за постигане на устойчиво интегрирано развитие на районите и общините в страната чрез прилагане на стратегически подход и усъвършенствани правила за планиране, наблюдение и оценка, партньорство, ефективно и ефикасно управление на ресурсите;
* Ефективно управление и изпълнение на Оперативна програма „Региони в растеж“ 2014-2020 г., укрепване на сътрудничеството и комуникацията с партньорите от ЕС и с другите заинтересовани страни, гарантиране на прозрачност в работата и преодоляване на корупционните практики;
* Икономическо сближаване в европейски, национален и вътрешнорегионален план, чрез развитие на собствения потенциал на районите и опазване на околната среда;
* Социално сближаване и намаляване на регионалните диспропорции в социалната сфера, чрез създаване на условия за развитие и реализация на човешкия капитал;
* Балансирано териториално развитие, чрез укрепване на мрежата от градове-центрове, подобряване свързаността в районите и качеството на средата в населените места.

***Оперативни цели***

* Създаване на стратегическа планова и нормативна база за намаляване на междурегионалните и вътрешнорегионалните различия в нивата на икономическо, социално и териториално развитие на районите и доближаване до средните нива в ЕС;
* Повишаване качеството на живот с оглед преодоляване на отрицателните демографски тенденции и използване потенциала на градовете за балансирано развитие на цялата територия на страната;
* Повишаване на качеството на живот, социално включване, и подобряване на екологичната среда, чрез благоустрояване на физическата среда в градовете;
* Намаляване броя на преждевременно отпадналите от училище, чрез инвестиции в образователна инфраструктура в градовете;
* Социално приобщаване, чрез инвестиции в социална, спортна и културна инфраструктура в градовете;
* Повишаване на здравния статус на населението, чрез модернизация на здравната инфраструктура;
* Насърчаване на регионалния туризъм, чрез опазване, популяризиране и развитие на културното и природно наследство.

***Полза/ефект за обществото:***

* Подобряване качеството на живот в районите и общините в страната при осигуряване по-висока добавена стойност на инвестициите за регионално и местно развитие;
* Постигане на сближаване на нивата на икономическо и социално развитие на българските региони и на страната като цяло с нивата в рамките на ЕС;
* Намаляване на вътрешнорегионалните различия чрез подпомагане на изоставащите в развитието си райони;
* Повишаване ефективността на политиката за регионално развитие на основата на системен мониторинг и оценка на изпълнението на стратегическите документи;
* Развитие и модернизация на инфраструктурата, създаваща условия за растеж и заетост;
* Стимулиране на вътрешното сближаване в рамките на градските ареали, с което се цели подобряване на положението в областите (с действия, свързани с рехабилитацията на физическата среда);
* Осигуряване на равни възможности за икономическо развитие, ефективно използване на местния потенциал за развитие и достъп до икономически ресурси, по-висок жизнен стандарт и благоприятни условия за живот във всички райони за планиране, противодействие на специфичните проблемни ситуации в районите за целенасочено въздействие и като цяло доближаване до стандартите на развитие с регионите на ЕС;
* Повишена осведоменост, относно устойчивото използване на природните ресурси**,** намаляване на замърсяването в регионите, като се финансират проекти на общини, публични организации и институции, свързани с използването на природните ресурси, опазването на околната среда, намаляване на замърсяването, защита при бедствия и аварии;
* Икономия на потребление на енергия в обновените жилищни сгради;
* Подобряване на материалната база и техническото оборудване в детските градини, училищата и висшите учебни заведения.

***Политиката акцентира и върху:***

* Устойчивото развитие на трансграничните региони в подкрепа на усилията за разширено европейско сътрудничество и интеграция;
* Организиране и координация на цялостния процес при изпълнението на проектите и програмите по европейско териториално сътрудничество (вкл. наблюдение, контрол, оценка на риска, оценка на програмите, финансово управление и др.);
* Укрепване на капацитета на структурите по програмите за европейско териториално сътрудничество, в които Република България участва;
* Провеждане на националната жилищна политика, включително и чрез осъществяване на действия за изпълнението на национални планове и програми за подобряване на жилищните условия на уязвимите групи от населението.
* Изпълнението на Националната програма за енергийна ефективност на многофамилни жилищни сгради (НПЕЕМЖС/Програмата), е насочена към обновяване на многофамилни жилищни сгради, като с нея се цели изпълнение на мерките за енергийна ефективност.
* ***Отговорност за разпределението на публичните разходи за политиката***
* ***Консолидирани разходи по политиката, които ПРБ разходва пряко чрез бюджета и отговаря за разпределението/разчитането на разходи по други бюджети и ССЕС***

|  |  |  |  |  |
| --- | --- | --- | --- | --- |
| ***Област на политика (в хил. лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика за интегрирано развитие на регионите, ефективно и ефикасно използване на публичните финанси и финансовите инструменти за постигане на растеж и подобряване качеството на жизнената среда | *Проект 2020 г.* | *676 735 700* | *5 548 000* | *671 187 700* |
| *Прогноза 2021 г.* | *408 781 600* | *4 572 000* | *404 209 600* |
| *Прогноза 2022 г.* | *203 682 700* | *4 572 000* | *199 110 700* |

* ***Ключови индикатори и целеви стойности (попълва се за всяка област на политика)***

|  |  |
| --- | --- |
| **КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ** |  |
| *Област на политика:*  |   | **Целева стойност** |  |
| **Наименование на индикатора** | **Мерна единица** | ***Програма 2019 г.*** | ***Проект 2020 г.*** | ***Прогноза 2021 г.*** | ***Прогноза 2022 г.*** | *Целева стойност 2023\*\** | *Постигната стойност към 31.08.2019* |
| 1.Изпълнение на Пътна карта за нови подходи в регионалната политика с цел създаване на условия за балансирано териториално развитие (с натрупване) | % | 60 | 70 | 90 | 100 |   |   |
| 2. Намаляване на дела на мигриралото население (вътрешна миграция) | % | 2,02 | 2,02 | 1,98 | 1,95 |   |   |
|
| 3. Брой реконструирани/възстановени културни и исторически обекти | брой |   |   |   |   | 55 | 16 |
| 4. Население, възползващо се от мерки за защита от наводнения или горски пожари | брой |   |   |   |   | 2 620 000 | 3 104 655 |
| 5. Общ брой младежи, включени в схеми за младежко предприемачество и инициативи  | брой |   |   |   |   | 300 | 573 |
| 6. Брой участници в инициативи за обучение и квалификация | брой |   |   |   |   | 150 | 2444 |
| 7. Сгради въведени в експлоатация след изпълнение на мерки по НПЕЕМЖС (с натрупване) | бр. |   | 2022 |   |   |   |   |
| 8. Подобрена жилищна инфраструктура за 2022 сгради (с натрупване) | кв.м РЗП |   | 11 433 922 |   |   |   |   |
| 9. Брой жители, облагодетелствани от подобрената инфраструктура | бр. |   | 340 705 |   |   |   |   |
| 10. Очаквана икономия на енергия от обновените жилищни сгради - годишно за 2022 сгради | MWh/годишно |   | 975 226 |   |   |   |   |
| 11. Очаквано годишно спестяване на емисиите на парникови газове (CO2 и еквивалентни) – за 2022 сгради | ktCO2/годишно |   | 319 |   |   |   |   |

\* Показателите от № 3 до № 6за полза/ефект касаят програмите за ТГС ИНТЕРРЕГ ИПП 2014-2020, управлявани от МРРБ.

\*\* Целевите стойности са определени в одобрените от ЕК програмни документи за целия период на изпълнение на програмите.

* ***Кратко описание и мотиви за избора на посочените индикатори.***

***Показател № 1*** е свързан с работата на ГД „СППРР“ в областта на стратегическото планиране на регионалното развитие и обхваща всички дейности, които дирекцията извършва в тази сфера. Целта е към 2022 г. да се достигне 100% изпълнение.

***Показател № 2*** е свързан с изпълнението на ОПРР 2014-2020. Една от основните цели на ОПРР 2014-2020 е именно намаляване на вътрешната миграция на населението в България. Целта е делът на мигриралото население между областите в страната и по-конкретно към София и останалите големи градове да намалява, защото чрез проектите по ОПРР 2014-2020 се създават условия за задържане на населението в градовете/областите. Същевременно формулировката на показателя (дял на мигриралото население – вътрешна миграция от общия брой на населението, а не абсолютната стойност на мигриралото население) преодолява зависимостта между намалението на миграцията и общото намаляване на населението в България. Тъй като върху намалението на вътрешната миграция на населението влияят много фактори, оценката на въздействието на ОПРР 2014-2020, предвидена да се проведе през периода 2021-2022 г. ще оцени приноса на програмата за изменението на този индикатор. Също така, през 2021 г. ще се извърши преброяване на населението в България, което ще даде по-изчерпателна представа за процесите на миграция в България.Текущите данни за този индикатор са публични и официални от интернет-страницата на НСИ. Към 31.12.2018 г. общия брой на населението на страната е 7 000 039 души, броя на мигриралото население вътре в страната е 143 035души (изселени), а делът на мигриралото население (вътрешна миграция) е 2,04%.

Според дейностите, които се изпълняват и резултатите, които се очаква да се постигнат са определени четири показателя за измерването и отчитането на изпълнението на програмите за ТГС ИНТЕРРЕГ ИПП 2014-2020, по които дирекция УТС е Управляващ орган:

***Показател 3***: Брой реконструирани/възстановени културни и исторически обекти;

***Показател 4:*** Население, възползващо се от мерки за защита от наводнения или горски пожари;

***Показател 5:*** Общ брой младежи, включени в схеми за младежко предприемачество и инициативи;

***Показател 6:*** Брой участници в инициативи за обучение и квалификация.

***2100.02.00 „ПОЛИТИКА ЗА ПОДДЪРЖАНЕ, МОДЕРНИЗАЦИЯ И ИЗГРАЖДАНЕ НА ТЕХНИЧЕСКАТА ИНФРАСТРУКТУРА, СВЪРЗАНА С ПОДОБРЯВАНЕ НА ТРАНСПОРТНАТА ДОСТЪПНОСТ И ИНТЕГРИРАНОТО УПРАВЛЕНИЕ НА ВОДНИТЕ РЕСУРСИ И ГЕОЗАЩИТА“***

* ***Кратко описание на обхвата на областта на политиката, за която ПРБ отговаря***
* ***По отношение на пътната инфраструктура:***

Политиката е тясно обвързана с мерките определени в Програмата за управление, както и с приоритетите на министерството, съгласно стратегическите документи в областта на регионалното развитие и пътната инфраструктура. На тази база са определени водещите приоритети в правителствената Програма за управление на Република България за периода 2017-2021 г., като са конкретизирани целите и мерките за тяхното изпълнение, чийто акцент е изграждането и ефективно поддържане, модернизация и развитие на транспортната инфраструктура, повишаване на сигурността и безопасността на транспортния сектор, въвеждане на интелигентни транспортни системи и привличане на инвестиции и професионално управление на транспортната инфраструктура и съоръжения. Поддържане и развитие на републиканската пътна инфраструктура в съответствие със съвременните изисквания на автомобилния транспорт чрез изграждане на националната мрежа от магистрали и скоростни пътища, свързването й с европейските транспортни коридори, модернизация и обновяване на републиканската пътна мрежа и осигуряване на добро експлоатационно състояние и ниво на безопасност на съществуващата пътна мрежа. Цели се осигуряване на съпоставимо с европейската практика високо ниво на транспортна достъпност и мобилност за територията на Република България, обвързано с ефективно проектиране, изграждане, управление, поддържане и ремонт на пътните инфраструктурни проекти, финансирани от фондовете на Европейския съюз.

* ***По отношение на геозащитните и благоустройствени дейности:***

По отношение на благоустройствените дейности продължава изпълнението на започнатите дейности по подкрепа на общинските администрации за подобряване състоянието на общинските пътища и на транспортната достъпност до и в населените места.

Геозащитните мерки и дейности за ограничаване на свлачищата, ерозионните процеси по Дунавското крайбрежие и абразионните процеси по Черноморското крайбрежие и за предотвратяване на аварии и щети, както и дейностите по регистрирането и мониторинга на свлачищните райони в Република България се осъществяват от МРРБ. Свлачищата, ерозията по Дунавското крайбрежие и абразията по Черноморското крайбрежие са част от общите геодинамични процеси, които представляват основни елементи на геоложката опасност на страната. Разрушителният ефект на тези процеси и явления се увеличава рязко през последните години поради комплексното взаимодействие на природни и техногенни фактори, включващи промените в климата, урбанизиране на териториите, незаконно строителство и др.

Със Закона за устройство на територията на МРРБ е възложено нормативно извършване на дейности по регистриране и мониторинг на свлачищните райони в страната и на районите с ерозионни и абразионни процеси по Дунавското и Черноморското крайбрежие като превантивни мерки за предотвратяване на аварии и щети, координацията между отделните ведомства, както и осъществяване на геозащитни мерки и дейности за ограничаване на свлачищата, ерозионните процеси по Дунавското крайбрежие и абразионните процеси по Черноморското крайбрежие.

* ***По отношение на водоснабдяването и канализацията:***

Визията за развитие на политиката е свързана, също така, с дейности за управление, поддържане и изграждане на „ВиК“ инфраструктурата, с цел осигуряване на съответствие с директивите на Европейския съюз в областта на водите и устойчивост при предоставяне на „ВиК“ услугите.

* ***По отношение на устройство на територията и административно-териториалното устройство***

Осигуряване на териториалното развитие, устройството на територията, административно-териториалното устройство, децентрализацията, изграждането и развитието на техническата инфраструктура и благоустрояването на урбанизираните територии (населени места и селищни образувания), в съответствие с националните стратегически документи, приоритети и програми в сферата на пространственото развитие, пътната инфраструктура, ВиК инфраструктурата и геозащитата.

Разпределянето на средствата от държавния бюджет, които се предвиждат по реда на § 123 от Преходните и Заключителни разпоредби към Закона за изменение и допълнение на Закона за устройство на територията (ПЗР към ЗИД на ЗУТ – изм. ДВ, бр. 98/2014 г.) за финансово подпомагане изработването на общи устройствени планове на общините (ОУПО) и възлагането на изработване на нови или актуализация на действащи общи устройствени планове на Черноморските общини, предвидени по Закона за устройството на Черноморското крайбрежие, както и извършването на проектно-проучвателни дейности с бюджетно финансиране в областта на децентрализацията и доброто управление на местно ниво са възложени на дирекция „Устройство на територията и административно-териториално устройство“.

* ***Отговорност за разпределението на публичните разходи за политиката***
* ***Консолидирани разходи по политиката, които ПРБ разходва пряко чрез бюджета и отговаря за разпределението/разчитането на разходи по други бюджети и ССЕС***

|  |  |  |  |  |
| --- | --- | --- | --- | --- |
| ***Област на политика (в хил.лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика за поддържане, модернизация и изграждане на техническата инфраструктура, свързана с подобряване на транспортната достъпност и интегрираното управление на водните ресурси и геозащита | *Проект 2020 г.* | *490 146 800* | *384 929 600* | *105 217 200* |
| *Прогноза 2021 г.* | *507 749 600* | *397 255 800* | *110 493 800* |
| *Прогноза 2022 г.* | *470 414 500* | *397 295 800* | *73 118 700* |

* ***По отношение на обектите, изпълнявани от Агенция „Пътна инфраструктура“***

Агенция пътна инфраструктура изпълнява правителствената програма в областта на транспортната инфраструктура чрез поставени цели и мерки, а именно:

Въвеждане на по-справедлив модел за таксуване за ползване на републиканската пътна мрежа – чрез въвеждане на смесена система: електронна винетка за леки автомобили и тол такса за изминато разстояние за тежкотоварните автомобили

През 2020 г. се предвижда внедряване на електронна система за събиране на таксите за ползване на републиканската пътна мрежа на база изминато разстояние за превозни средства с обща технически допустима максимална маса над 3,5 т. (ТОЛ) и на база време за леки автомобили с обща технически допустима максимална маса до 3,5 т. (електронна винетка).

В тази връзка за периода 2019-2022 г. се очаква ръст на приходите от държавни такси, както следва:

- Приходите от винетни такси в размер на 240 млн. лв. изчислени на база редуцирани приходи от винетки за товарни автомобили с тегло над 3,5 т. в размер на 90,0 млн. лв. и анализ на Световна банка, съгласно който при въвеждане на електронната винетка за леки автомобили ще се наблюдава ръст в приходите от такси;

- Приходи от други такси, събирани по реда на Тарифа за таксите, които се събират от Агенция „Пътна инфраструктура“ – 40 млн.лв.;

- Приходите от ТОЛ такси за 2019 г. са на база изчисления на Световна банка и разработени три варианта в зависимост от обхвата на пътищата и среден размер на тол таксата 0,20 лв./км:

1-ви вариант - магистрали и I клас 526 млн.лв.;

2-ри вариант - магистрали и I и II клас 820 млн.лв.;

3-ти вариант - магистрали и I, II и III клас 1 068 млн.лв.

Международната практика показва, че обхвата на платената пътна мрежа се разширява поетапно, което намира своето отражение в приходите от ТОЛ такси за тежкотоварни МПС за 2020 г. и 2022 г.

Изграждане на модерна и безопасна пътна инфраструктура. Завършване на магистралния пръстен на страната, чрез реализацията на стратегически инфраструктурни проекти, като:

* Доизграждане на автомагистрала „Струма” Лот 3.1, 3.2 и 3.3;
* Доизграждане на автомагистрала „Хемус“ с приблизителна дължина 250 км;
* Изграждане на „Обход на гр. Габрово“, включващ тунел под Шипка;
* Изграждане на АМ „Калотина – София“ от км 1+000 до км 15+500 и от км 15+500 до км 32+ 477,20 и етапни връзки;
* Подготовка на шест участъка за изграждане на скоростен път „Видин – Ботевград“;
* Развитие, изграждане и рехабилитация на републиканската пътна мрежа;
* Подготовка и изпълнение на AM „Русе – Велико Търново“;
* Подготовка и изпълнението на AM „Черно море“.

Подобряване на свързаността и достъпността до TEN-T мрежата за товари и пътници чрез мерки, финансирани от фондовете на ЕС.

* Строителство, реконструкция и рехабилитация на първокласни, второкласни и третокласни пътища (извън Трансевропейската транспортна мрежа), които обслужват вътрешнорегионални връзки и осигуряват възможности за развитие на специфичния икономически потенциал, чрез връзка и достъп до TEN-T мрежата.
* ***По отношение на геозащитните и благоустройствени обекти:***
* Предвидените разходи по програмата включват разходи за осигуряване на превантивни дейности в свлачищните, ерозионните и абразионни процеси, инвестиционни проекти за геозащитни и благоустройствени дейности, извършване на СМР, консултантска дейност (строителен надзор и оценка на съответствието на проектите) на обектите, авторски надзор и др. присъщи разходи;
* В периода 2020-2022 г. в областта на геозащитната дейности се предвижда продължаване изграждането на обекти със сключени договори – „Укрепване свлачище кв. „Сарафово“ – етап ІІІ.2“, община Бургас и „Гр. Царево – укрепване свлачище северен бряг“, както и стартиране на СМР за обект „Брегоукрепване в района на крайбрежна плажна ивица на гр. Ахтопол“, община Царево;
* Предвижда се продължаване изпълнението на превантивните дейности за предотвратяване на последствия от свлачищните процеси на територията на страната, ерозионни процеси по Дунавското крайбрежие и абразионни процеси по Черноморското крайбрежие чрез режимни изследвания, дейности, свързани с регистриране и мониторинг на свлачищните процеси и възлагане на нови проекто-проучвателни работи на някои от най-опасните свлачища и абразионни участъци по Черноморското крайбрежие.
* През периода 2020-2022 г. ще бъдат избирани нови благоустройствени обекти, отговарящи на определени условия, на база утвърдена Методика за приоритизиране на благоустройствени проекти предложени от общинските администрации в Република България, и с оглед прилагане и осъществяване на държавната политика за осигуряване на безопасна и комфортна жизнена среда в населените места.
* ***Ключови индикатори и целеви стойности (попълва се за всяка област на политика)***

|  |
| --- |
| **КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ** |
| *Област на политика:* | **Мерна единица** | **Целева стойност** |
| **Наименование на индикатора** | ***Програма 2019 г.*** | ***Проект 2020 г.*** | ***Прогноза 2021 г.*** | ***Прогноза 2022 г.*** |
| 1. Подобряване качеството на предоставяната услуга „Водоснабдяване и канализация“, чрез увеличаване броя на жителите, на които се предоставя питейна вода с подобрени качествени показатели и/или на които се осигурява непрекъснатост на водоснабдяването и/или на които се предоставя услугата отвеждане и пречистване на отпадъчните води. | брой жители | 540 000 | 540 000 | 600 000 | 640 000 |
| 2. Обезпечаване на територията на страната с общи устройствени планове.*(нарастване на броя на общините с действащи общи устройствени планове)* | % | 20 | 25 | 30 | 15 |
| 3. Нарастване потенциала на АТЕ за ефективно и ефикасно планиране, управление и използване на ресурсите за устойчиво местно развитие (нарастване дела на общините, отчитащи резултати над средните за страната по показатели за финансова самостоятелност и инвестиционна активност) | % | 1,5 | 1,5 | 1,5 | 1,5 |
| 4. Рехабилитирани и новоизградени участъци /в т.ч. аварийни дейности/ | Км. | 190,319 | 252,816 | 107,761 | 158,045 |
| 5. Текущ ремонт и поддържане на РПМ. | Км. | 19 853.63 | 19 853.63 | 19 853.63 | 19 853.63 |
| 6. Решения на Министерския съвет за изменения и допълнения на Списък на общинските пътища | Бр. | 1 | 1 | 1 | 1 |
| 7. Завършен пътен обект и/ или благоустройствен обект и подобрена жизнена среда1 | бр. | 1 | 1 | 1 | 1 |
| 8. Завършени геозащитни обекти/брегоукрепени участъци2 | бр./м | 560 | 1бр./560 | 450 | 500 |
| 9. Контролирана свлачищна територия | ха | 1000 | 800 | 800 | 800 |

1 Целевата стойност на показател „ Завършен благоустройствен пътен обект/подобрена жизнена среда“ е на база издадено Разрешение за ползване.

2 Стойността на показател „Завършени геозащитни обекти/брегоукрепени участъци“ е на база издадени Разрешения за ползване на обекти или дължината на брегоукрепените участъци в линейни метри

* ***Кратко описание и мотиви за избора на посочените индикатори.***
* Показател № 2 и показател № 3, напълно отговарят на стратегическа цел „Гарантиране на устойчиво развитие на територията на Република България като национално богатство, създаване на благоприятни условия за устойчиво и балансирано икономическо развитие, изграждане, ползване и опазване на хармонична и достъпна среда за живеене, труд и отдих, опазване на околната среда и културно-историческото наследство“;
* Целевата стойност на показател „Завършен благоустройствен пътен обект/подобрена жизнена среда“ е на база издадено Разрешение за ползване;
* Стойността на показател „Завършени геозащитни обекти/брегоукрепени участъци“ е на база издадени Разрешения за ползване на обекти или дължината на брегоукрепените участъци в линейни метри.

***2100.03.00 „ПОЛИТИКА В ОБЛАСТТА НА ПОДОБРЯВАНЕ НА ИНВЕСТИЦИОННИЯ ПРОЦЕС ЧРЕЗ УСЪВЪРШЕНСТВАНЕ НА ИНФОРМАЦИОННИТЕ СИСТЕМИ НА КАДАСТЪРА И ИМОТНИЯ РЕГИСТЪР, ПОДОБРЯВАНЕ КАЧЕСТВОТО НА ПРЕВАНТИВНИЯ И ТЕКУЩ КОНТРОЛ В СТРОИТЕЛСТВОТО И НА СТРОИТЕЛНИТЕ ПРОДУКТИ“***

* ***Кратко описание на обхвата на областта на политиката, за която ПРБ отговаря***

Агенцията по геодезия, картография и кадастър (АГКК) изпълнява дейности в съответствие със Закона за кадастъра и имотния регистър (ЗКИР), както и геодезическите и картографски задачи, произтичащи от Закона за геодезията и картографията (ЗГК) и създаване на специализирани карти и регистри съгласно Закона за устройството на Черноморското крайбрежие (ЗУЧК).

АГКК е държавен орган, който създава, поддържа и предоставя геодезическата, картографска и кадастрална информация в Р България, както и осигурява достъп до пространствените данни и предоставянето на услуги, свързани с тях. Кадастралната и геодезическа информация се ползва и предоставя основно за сделки с недвижими имоти, при ипотеките, за нуждите на планирането, инвестиционното проектиране, изграждането на инфраструктурни обекти, решаването на проблеми при бедствия, опазване на околната среда и други. След създаване на кадастъра за цялата територия на страната АГКК ще бъде единствения орган, който осигурява на гражданите от едно място кадастрална информация за недвижимите имоти, както в населените места, така и в земеделските земи, горите и другите видове територии.

АГКК е единственият държавен орган с отговорност по създаване и поддържане на регистър на географските имена в Република България, създаването и поддържането на информационна система за тях, както и по установяване транскрипцията на чуждите географски имена. Географските имена са важна част от общия обем геопространствена информация.

АГКК организира и поддържа Държавния геодезически, картографски и кадастрален фонд (Геокартфонд), който е част от Националния архивен фонд.

С изпълнение на горепосочените дейности АГКК осигурява и поддържа в национален мащаб актуални и качествени пространствени данни, съответстващи на световните и европейски стандарти, за обезпечаване нуждите на всички потребители, подобряване на инвестиционния процес и създаване на основа за устойчиво интегрирано регионално развитие.

ДНСК контролира всички строежи на територията на Република България, действията на общинската администрация и действията на участниците в строителния процес. ДНСК упражнява контрол по спазването на Закона за устройство на територията (ЗУТ) и на нормативните актове по прилагането му при проектирането и строителството, в т.ч. влагането на качествени строителни материали и изделия с оглед осигуряване на сигурността, безопасността, достъпността и другите нормативни изисквания към строежите.

Спирането и премахването на незаконни строежи и забрана ползването на строежи, които не са въведени в експлоатация по нормативно установения ред за строежи от първа, втора и трета категория се извършва от ДНСК.

Целта на политиката по регулиране и контрол върху проектирането и строителството е да се осигури изпълнение на строежи, гарантиращи безопасни и здравословни условия в икономически обоснован експлоатационен срок.

ДНСК се ръководи и представлява от началник, който провежда държавната политика в областта на националния строителен контрол, чиято цел е ограничаване на последствията от извършеното незаконно строителство и осъществяване на превантивен контрол за недопускане на нарушения на нормативната уредба по устройство на територията.

Дейностите на министерството, свързани с хармонизацията на техническите нормативни актове за проектиране и изпълнение на строежите, с управлението на националната система за оценяване на строителните продукти и с изпълнението на функциите на звено за контакт относно продукти в строителството, са насочени към:

- подобряването на инвестиционния климат и привличането на чуждестранни инвеститори, осигуряване на свободно движение на строителните продукти на единния европейски пазар, развитието на реален пазар на недвижими имоти, което практически е много тясно свързано с провеждане на политиката по регулиране на отрасъл строителство, с изграждането на устойчива жизнена среда в т.ч. на основните мрежи на транспортната, енергийната, водностопанската и съобщителната инфраструктура и обвързването им с тези на съседните страни и общоевропейската инфраструктурна система;

- подкрепа за износителите и фирмите, създаващи иновативни продукти, към създаване на условия за конкурентоспособност и развитие на българския бизнес и насърчаване на инвестициите в модерни и иновативни производства, които създават нови работни места.

* ***Отговорност за разпределението на публичните разходи за политиката***

|  |  |  |  |  |
| --- | --- | --- | --- | --- |
| ***Област на политика (в хил.лв.)*** |  | ***Общо разходи*** | ***По бюджета на ПРБ*** | ***По други бюджети и сметки за СЕС*** |
| Политика в областта на подобряване на инвестиционния процес чрез усъвършенстване на информационните системи на кадастъра и имотния регистър, подобряване качеството на превантивния и текущ контрол в строителството и на строителните продукти | *Проект 2020 г.* | *31 238 900* | *31 238 900* | *0* |
| *Прогноза 2021 г.* | *31 089 800* | *31 089 800* | *0* |
| *Прогноза 2022 г.* | *31 049 800* | *31 049 800* | *0* |

* ***Ключови индикатори и целеви стойности (попълва се за всяка област на политика)***

|  |
| --- |
| **КЛЮЧОВИ ИНДИКАТОРИ ЗА ИЗПЪЛНЕНИЕ И ЦЕЛЕВИ СТОЙНОСТИ** |
| *Област на политика:*  |   | **Целева стойност** |
| **Наименование на индикатора** | **Мерна единица** | ***Програма 2019 г.*** | ***Проект 2020 г.*** | ***Прогноза 2021 г.*** | ***Прогноза 2022 г.*** |
| 1.Подобряване условията на жизнената среда в сградите чрез контрол, осъществяван от ДНСК, гарантиращ безопасно и здравословно обитаване при въвеждане в експлоатация на строежи от I, II и III категория\* |  % | 100 | 100 | 100 | 100 |
| 2. Гарантиране спазването на нормативните изисквания за сигурност, устойчивост, безопасност и достъпност на строежите чрез повишен контрол върху инвестиционния процес в строителството и действията на общинската администрация\*\* |  % | Min. | Min. | Min. | Min. |
| 3. Предоставени услуги от геодезически топографски и кадастрални данни | млн.бр. | 2,9 | 2,95 | 2,95 | 2,95 |
| 4 . Преизмерване на ДНМ (нивелация I – около 5500 км) | km | - | 1149 | 1748 | 1068 |
| 5. Създаване на единен цифров модел за едромащабна топографска карта на Република България | km2 | - | 330 | - | 1000 |
| 6. Поддържане на валидни сертификати, издадени на производители на строителни продукти, от лица за оценяване на строителни продукти | брой | 1560 | 1650 | 1650 |   |
| 7. Създадени експертни работни групи за решаване на въпроси свързани с създаване на нормативни условия за проектиране, изпълнение и поддържане на безопасни, енергоефективни и достъпни строежи (сгради и строителни съоръжения) и въвеждане и прилагане на европейските регламенти, директиви и стандарти в областта на строителството | брой | 5 | 5 | 5 |   |
| 8. Участие в заседания за хармонизиране на националното законодателство с европейското и разработване на национални стратегически документи за изпълнение на политики на Европейския съюз | брой | 5 | 5 | 5 |   |

* ***Кратко описание и мотиви за избора на посочените индикатори.***
* \*Показател „Подобряване условията на жизнената среда в сградите чрез контрол, осъществяван от ДНСК, гарантиращ безопасно и здравословно обитаване при въвеждане в експлоатация на строежи от I, II и III категория“ - целевата стойност – 100% , представлява съотношение между издадените Разрешения за ползване и постъпилите заявления за издаване на Разрешения за ползване, за които е назначена ДПК.

Строежите от първа, втора и трета категория се въвеждат в експлоатация, съгласно разпоредбата на чл.177, ал.2 ЗУТ, въз основа на разрешение за ползване, издадено от органите на ДНСК. Ползата от дадената политика се изразява в недопускане въвеждането в експлоатация на строежи от първа, втора и трета категория, изпълнени в нарушение на изискванията на чл.169, ал.1, ал.2 и ал.3 от ЗУТ, със строителни продукти несъответстващи на съществените изисквания към строежите, без да е упражняван строителен надзор, в нарушение предвижданията на ПУП и др. Изпълнението на строежи, гарантиращи безопасни и здравословни условия в икономически обоснован експлоатационен срок са гаранция за подобряване условията на жизнената среда в сградите.

* \*\*Показател „Гарантиране спазването на нормативните изисквания за сигурност, устойчивост, безопасност и достъпност на строежите чрез повишен контрол върху инвестиционния процес в строителството и действията на общинската администрация“ - изпълнението на показателя се изчислява като съотношение между броя на издадените административни актове в резултат на осъществен контрол  и броя на извършени проверки на строежи и издадени строителни книжа. Резултатът трябва да клони към min . (1)
* Показател „Предоставени услуги от геодезически топографски и кадастрални данни“ отразява извършените за нуждите на ведомства, общини, физически и юридическите лица справки и услуги при условия и по ред, определени в ЗКИР и Тарифа № 14 за таксите, които се събират в системата на Министерството на регионалното развитие и благоустройството и от областните управители.
* Показател „Преизмерване на ДНМ (нивелация I – около 5500 км)“ - държавната нивелачна мрежа (ДНМ) гарантирана единна височинна основа за всички инженерно - геодезически работи, свързани с икономиката, инфраструктурата, инвестиционното проектиране, науката и отбраната за цялата територия на страната, както и за научните изследвания в областта на геодезията, геодинамиката, геофизиката, океанологията, хидрологията и др.
* Показател „Създаване на единен цифров модел за едромащабна топографска карта на Република България“ - актуалната топографска база данни и единният цифров модел на едромащабната топографска карта (ЕТК) на страната са необходими в процеса на устройственото планиране, инженерното и инфраструктурно проектиране, археологията, анализи на земното покритие за нуждите на екологията, земеделието, горското стопанство, картографиране на рисковете, в т.ч. сеизмичния и др.

Последните два показателя измерват степента на осигуреност на актуални топографски и геодезически данни за нуждите на геоинформационната система на АГКК, респективно надеждността и качеството на предоставяните данни и услуги. Целевите стойности на индикаторите са променени поради забава в изработването и приемането на подзаконови нормативни документи, което възпрепятства възлагане на дейностите, респективно достигане на заложените стойности.